प्रशिक्षणलाई प्रतिभा नेदरल्यान्ड्सतिर
राष्ट्रिय महिला भलिबल खेलाडी प्रतिभा माली तीन साताको प्रशिक्षणका लागि बिहीबार नेदरल्यान्ड्स गएकी छिन् । डच भलिबल संघको निमन्त्रणामा उनी आफ्नै खर्चमा त्यसतर्फ गएकी हुन् । 
काठमाडौं — राष्ट्रिय महिला भलिबल खेलाडी प्रतिभा माली तीन साताको प्रशिक्षणका लागि बिहीबार नेदरल्यान्ड्स गएकी छिन् । डच भलिबल संघको निमन्त्रणामा उनी आफ्नै खर्चमा त्यसतर्फ गएकी हुन् । यद्यपि प्रतिभाको प्रशिक्षणको सबै खर्च नेदरल्यान्ड्स भलिबल संघले बेहोर्ने बताइएको छ । केही महिनाअघि नेपाल आएका डच प्रशिक्षक म्याट भान विजल प्रतिभाको प्रदर्शनबाट प्रभावित भएपछि उनलाई त्यहाँ संघमार्फत प्रशिक्षणको निम्तो दिइएको हो ।प्रतिभा ब्रान्ड एम्बासडर रहेको साहस स्पोर्टसले बिहीबारै एक कार्यक्रमबीच उनलाई बिदाइ गर्‍यो । कार्यक्रममा प्रतिभाले सबैको प्रेरणाले आफू यहाँ पुग्न सफल भएको बताइन् । ‘मलाई यहाँसम्म पर्‍ुयाउन संघ, प्रशिक्षक र समर्थकले धेरै सहयोग गर्नुभएको छ । म सबैलाई धन्यवाद भन्न चाहन्छु । त्यहाँ रहेर प्रशिक्षण गर्नाले मेरो खेलमा अझै सुधार आउने विश्वास छ,’ उनले भनिन् । उनलाई साहसका प्रबन्ध निर्देशक जनक न्यौपाने लगायतले शुभकामनासहित बिदाइ गरे । प्रशिक्षणपछि प्रतिभा असोज ३० मा स्वदेश फर्कने छिन् । 